Tewwi-as-d takanṭuct n lluz tḥuk-itt i waɣyul yemmut, iga-as ssem daɣen. Yiwen n wass, yuɣal-d : “ Ad taɣemt taɛeṭṭart ”, yuɣal tewwi taẓult keḥlen-as i umcic, yemmut daɣen. Nnanas : “ Dayen ”. Yuɣal daɣen, yuɣal-d, axaṭer yeẓra ur temmut ara. Yuɣal, yuɣal, yugi ad yeṭṭixer, imiren-nni, tenna-as : “ Ur nettaɣ ara ”, yenna-as : “ Ad taɣemt ”, tenna-as : “ Ihi bessif ara nnaɣ ” ; tenna-as : “ Ruḥ ” ; tenna-as : “ Nesɛa aqejjun”. Yugi ad yeṭṭaxer, ula d akken yugi ad yeṭṭaxer, yugi iɣil ad teffeɣ neɣ ad tt-iwali ar ṭṭaq-nni, netta yewwi lḥarc, yewwi timekḥelt, akken id-teffeɣ ar ṭṭaq-nni ad tt-iwwet. Nettat teḥṣa, tettwali-t-id seg yennaten-nni n ṭṭaq, netta ur tt-yettwali ara, taɛqel-it-id taɛqel ṣṣifa-s. Ruḥ ulac, ruḥ ulac, tenna-as : “ Bru-as i uqejjun-nni ” ; tebra-as tmeṭṭut-nni i uqejjun-nni, tqedact-nni nsen yemmeɣ-d fell-as, yegzer-it arkelli dɣa iruḥ. Lmut, ur yemmut ara, yewwi, iruḥ akken-nni yettbeɛ-it uqjjun-nni, yettabaɛ-it akken-nni dɣa atan wacu yerbaḥ lɛabd.